Document ID: 32000R1659

Κανονισμός (ΕΚ) αριθ. 1659/2000 της Επιτροπής
της 26ης Ιουλίου 2000
περί τροποποιήσεως τον κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 29 παράγραφος 2 και το άρθρο 33 παράγραφος 12,
Εκτιμώντας τα ακόλουθα:
(1) Το άρθρο 7 του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος(2), όπως τροποποιήθηκε τελευταία από τον κανονισμό (ΕΚ) αριθ. 1439/2000(3), προβλέπει παρέκκλιση από το άρθρο 5 παράγραφος 1 του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και του καθορισμού για τα γεωργικά προϊόντα(4), όπως τροποποιήθηκε τελευταία από τον κανονισμό (ΕΚ) αριθ. 1127/1999(5), καθορίζοντας σε 60 ευρώ το ποσό κάτω από το οποίο κανένα πιστοποιητικό δεν απαιτείται για τα προϊόντα για τα οποία δεν ζητείται καμία επιστροφή. Κρίνεται σκόπιμο, για λόγους απλοποίησης, να μετατραπεί το ποσό αυτό σε κεφαλές για τα ζώντα βοοειδή και σε τόνους για τα άλλα προϊόντα.
(2) Το άρθρο 8 παράγραφος 1 του κανονισμού (ΕΚ) αριθ. 1445/95 προβλέπει για τα ζώα αναπαραγωγής καθαρής φυλής που υπάγονται στον κωδικό ΣΟ 010210 διάρκεια ισχύος 75 ημερών για τα πιστοποιητικά εξαγωγής με προκαθορισμό της επιστροφής και προθεσμία τεσσάρων μηνών συν τον τρέχοντα μήνα για τα πιστοποιητικά που εκδίδονται στο πλαίσιο της διαδικασίας που αναφέρεται στο άρθρο 44 του κανονισμού (ΕΟΚ) αριθ. 3719/88. Η πείρα έδειξε ότι οι προθεσμίες αυτές είναι πολύ σύντομες και ότι πρέπει να παραταθούν σε πέντε μήνες συν τον τρέχοντα μήνα. Επιπλέον, κρίνεται σκόπιμο να προβλεφθεί παρέκκλιση στο πλαίσιο αυτό από την προθεσμία που αναφέρεται στο άρθρο 44 παράγραφος 5 του κανονισμού (ΕΟΚ) αριθ. 3719/88, κατά τη διάρκεια της οποίας ο εξαγωγέας πρέπει να ενημερώσει τον οργανισμό έκδοσης του πιστοποιητικού σχετικά με το αποτέλεσμα διαγωνισμού που προκηρύχθηκε σε τρίτη χώρα εισαγωγέα, παρατείνοντας από 21 σε 90 ημέρες την προθεσμία αυτή.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1445/95 τροποποιείται ως εξής:
1. Στο άρθρο 7, το δεύτερο εδάφιο αντικαθίσταται από το ακόλουθο κείμενο:"Ωστόσο, κατά παρέκκλιση από το άρθρο 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88, δεν απαιτείται πιστοποιητικό εξαγωγής για τα προϊόντα που αναφέρονται στο άρθρο 8 παράγραφος 2 δεύτερη περίπτωση, για τις ποσότητες που είναι μικρότερες ή ίσες με εννέα κεφαλές για τα προϊόντα που υπάγονται στον κωδικό ΣΟ 0102 και με δύο τόνους για τα άλλα προϊόντα."
2. Το άρθρο 8 παράγραφος 1 αντικαθίσταται από το ακόλουθο κείμενο:
"1. για τις εξαγωγές προϊόντων για τα οποία ζητείται επιστροφή και που υπόκεινται στην έκδοση πιστοποιητικού εξαγωγής με προκαθορισμό της επιστροφής, η διάρκεια ισχύος των πιστοποιητικών με προκαθορισμό της επιστροφής καθορίζεται σε:
- πέντε μήνες συν το τρέχοντα μήνα για τα προϊόντα που υπάγονται στον κωδικό ΣΟ 010210 και σε 75 ημέρες για τα προϊόντα που υπάγονται στους κωδικός ΣΟ 010290 και 1602,
- τριάντα ημέρες για τα άλλα προϊόντα,
από την ημερομηνία έκδοσης τους κατά την έννοια του άρθρου 21 παράγραφος 2 του κανονισμού (ΕΟΚ) αριθ. 3719/88.
Ωστόσο, για τα πιστοποιητικά εξαγωγής προϊόντων του τομέα του βοείου κρέατος που εκδίδονται στο πλαίσιο της διαδικασίας η οποία αναφέρεται στο άρθρο 44 του κανονισμού (ΕΟΚ) αριθ. 3719/88, η διάρκεια ισχύος λήγει στο τέλος:
- του πέμπτου μήνα για τα προϊόντα που υπάγονται στον κωδικό ΣΟ 010210,
- του τέταρτου μήνα για τα άλλα προϊόντα,
ανάλογα με τον μήνα της έκδοσής τους κατά την έννοια του άρθρου 21 παράγραφος 2 του εν λόγω κανονισμού.
Κατά παρέκκλιση από το άρθρ 44 παράγραφος 5 του κανονισμού (ΕΟΚ) αριθ. 3719/88, η προθεσμία των 81 ημερών αντικαθίσταται από προθεσμία 90 ημερών για τα προϊόντα που υπάγονται στον κωδικό ΣΟ 010210."
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 2000.

Labels: 3
17
6